[{"text_idx": "#000019", "text": "BAWSO yw\u2019r sefydliad arweiniol yng Nghymru sy\u2019n darparu cymorth ymarferol ac emosiynol ar gyfer dioddefwyr sydd yn perthyn i leiafrifoedd du ethnig (BAME) a mewnfudwyr sy\u2019n dioddef camdriniaeth ddomestig, trais rhywiol, masnachu dynol, Anffurfio Organau Cenhedlu Benywod a phriodas dan orfod. Sefydlwyd BAWSO yn 1995 a\u2019n gweledigaeth yw dyfodol ble mae pob person yng Nghymru yn rhydd rhag gamdriniaeth, trais a chamfanteisio. I gyflawni\u2019r weledigaeth hon, rydym wedi bod yn gweithio\u2019n ddiflino am bedair mlynedd ar hugain i roi diwedd ar bob ffurf ar Drais yn erbyn Menywod. Rydym wedi cefnogi chwarter miliwn o bobl."}, {"text_idx": "#000020", "text": "Mae Pobl/Dioddefwyr sydd o ethnigrwydd Du neu Leiafrifol yn wynebu llawer o faterion a rhwystrau wrth gael mynediad at gymorth, o gael eu trin fel dinasyddion ail-ddosbarth yn eu cymunedau eu hunain, i wahaniaethu ehangach yng nghymdeithas Prydain, unigedd, statws mewnfudo ansicr a rhwystrau iaith, i ofni gael eu diarddel gan y gymuned os ydynt yn ffoi rhag cael eu cam-drin."}, {"text_idx": "#000021", "text": "Mae angen cymorth arnynt i ddeall beth yn union yw camdriniaeth, diogelwch ac amddiffyniad rhag niwed, sydd yn aml yn cael ei achosi nid yn unig gan bartneriaid, ond hefyd gan y teulu agos ac estynedig. Maent angen adennill hyder a sgiliau i ddechrau o\u2019r newydd a byw\u2019n annibynnol, yn aml am y tro cyntaf yn eu bywyd. Hefyd mae angen eiriolaeth empathig arnynt i ganfod eu ffordd drwy\u2019r ddrysfa o wasanaethau cymorth."}, {"text_idx": "#000023", "text": "Cyngor am dai a gwasanaethau cymorth ar gyfer dioddefwyr trais.\nGwasanaethau cymorth ar gyfer dioddefwyr trais domestig a thrais rhywiol.\nCymorth a chanolfan adrodd am Droseddau Casineb.\nCymorth Anffurfio Organau Cenhedlu Benywod (FGM).\nPriodas dan Orfod a Thrais ar sail Anrhydedd.\nGallwn gynorthwyo dioddefwyr camdriniaeth sydd yn methu troi at arian cyhoeddus."}, {"text_idx": "#000024", "text": "Rydym yn cyfrannu at atal menywod a dynion rhag dod yn ddioddefwyr dro ar o\u0302l tro, drwy adeiladu eu hyder, eu pendantrwydd a\u2019u dealltwriaeth o\u2019u hawliau. Rydym yn eu cefnogi i adfer o\u2019r drawma maent wedi ei dioddef ac i symud ymlaen gyda\u2019u bywydau. Yn olaf, rydym yn gweithio gyda chymunedau BAME i herio arferion traddodiadol niweidiol ac i herio agweddau sy\u2019n golygu bod camdriniaeth yn parhau i fynd heb ei adrodd."}, {"text_idx": "#000028", "text": "Mae dioddefwyr potensial a dioddefwyr Caethwasiaeth Fodern sydd yn y Mecanwaith Atgyfeirio Cenedlaethol ac sydd wedi derbyn penderfyniad sail rhesymol cadarnhaol yn cael eu cefnogi gan y Swyddog Cyswllt Gofal Dioddefwr. Maent yn gymwys i dderbyn:"}, {"text_idx": "#000031", "text": "Rydym hefyd yn lleihau\u2019r rhwystrau y mae dioddefwyr BAME yn eu hwynebu wrth gael mynediad at wasanaethau statudol a gwirfoddol drwy hyfforddi ymarferwyr ar anghenion a phrofiadau\u2019r gymuned BAME. Rydym yn cynnig rhaglenni hyfforddi ar:"}, {"text_idx": "#000033", "text": "Mae Troseddeg a Chyfiawnder Troseddol wrth wraidd dadleuon cyfoes sydd yn ystyried sut rydym ni fel cymdeithas yn ymateb i, ac yn deall trosedd. Un drosedd sydd yn cael sylw beirniadol ar draws y cwricwla yn ein rhaglenni israddedig ac o\u0302l-raddedig yma ym Mhrifysgol Glyndwr Wrecsam yw testun Caethwasiaeth Fodern a Masnachu Pobl. Yma bydd myfyrwyr yn ymgysylltu\u2019n feirniadol gyda dadleuon ynghylch camfanteisio a masnachu pobl, gyda\u2019r myfyrwyr yn dysgu am y wybodaeth ymarferol sydd ei hangen wrth geisio cefnogi dioddefwyr. Yn ychwanegol at ddeall y ddamcaniaeth droseddeg sy\u2019n sail i Gaethwasiaeth Fodern a Masnachu Pobl, bydd myfyrwyr hefyd yn archwilio\u2019r hyn sy\u2019n gwneud pobl yn agored i gael eu masnachu, sut gall pobl gael eu masnachu a sut i wneud addasiadau ar gyfer effeithiau trawma. Gydag arbenigedd yn y maes, a chysylltiadau gydag ystod eang o weithwyr proffesiynol yn y diwydiant, mae rhaglenni gradd Troseddeg a Chyfiawnder Troseddol ym Mhrifysgol Glyndwr Wrecsam hefyd yn tynnu ar gyfoeth o brofiad i fwyhau profiad myfyrwyr."}]